**Nacionalni park Mapungubwe** (venda: *Ma-pungu-bwe*, što znači "mjesto ključalog kamenja") je nacionalni park u Južnoj Africi. Kulturni krajolik Mapungubwea, staroafričke države veličine od 300 km², upisan je na UNESCO-v popis mjesta svjetske baštine u Africi 2003. godine kao "prostrano savansko područje nekada najveće južne Afrike koje je tajanstveno nestalo u 14. stoljeću".

Panorama krajolika s brda MapungubwePanorama krajolika s brda Mapungubwe

Na tom području sliva rijeka Shashe i Limpopo, poznato kao područje K2 kulture, nalaze se nalazi prvih *Zhizo* farmera koji su ga odabrali jer je bilo pogodno za raznoliku poljoprivredu koja je prehranjivala veliki broj stanovnika (na vrhuncu oko 9.000 gradskog stanovništva) i velikim brojem slonova pružalo neiscrpan izvor bjelokosti. Tu su pronađeni ostaci tri grada koji su kronološki bili prijestolnice Mapungubwea od 10. do 14. stoljeća, ali i njihova satelitska naselja: Schroda, Leopard’s Kopje i Brdo Mapungubwe, Kraljevstvo Mapungubwe je iskoristilo svoj položaj na raškršću trgovačkih putova čime je dominiralo trgovinom na jugu Afrike. Ono je izvozilo rijetku robu (kao zlato i bjelokost) prema istočnoafričkim lukama koje su ga plasirale do Arabije i Indokine. To je dovelo do velikog bogatstva Mapungubwea koje se može mjeriti po uvoznoj robi kao što je kineski porculan, perzijske staklene perle i druga luksuzna roba.

Nadalje, izgrađene su velike palače i i bogato naselje plemićke i vjerske elite koje je bilo odvojeno od naselja običnog puka. Pučko naselje se sastojalo od kružnih kamenih kuće s velikim ograđenim prostorom za stoku. U njima su pronađene brojne glinene figurice ljudi i životinja (ovce, koze, goveda i psi) koji navode da su rabljeni u nekim centraliziranim ritualnim obredima.

Propalo je vjerojatno zbog dramatičnih klimatskih promjena kada je redovita smjena kišnih i sušnih razdoblja prekinuta velikom i dugotrajnom sušom početkom 14. stoljeća. Stanovništvo je bilo prisiljeno raspršiti se u područja koja su bila pogodnija za njihovu tradicionalnu poljoprivredu. Dominantno središte šireg područje je postao Veliki Zimbabve, a kasnije Khami (Zimbabve).

Većina arheoloških spomenika ove kulture se danas nalazi u Muzeju Mapungubwea sveučilišta Pretoria koje je u nekoliko navrata od 1933.-70. godine istraživalo ovo područje. Njegovi gotovo nedirnuti ostaci palača i naselja svjedoče o 400 godina društvenog i političkog razvoja i pada prvog autohtonog kraljevstva na jugu Afrike.

Na južnoafričkoj strani ovog područje je 1995. godine osnovan Nacionalni park Mapungubwe koji štiti ne samo arheološke lokalitete nego i nedirnutu šumu riječnih obala i njezine životinje (kao što su npr. merkati i krokodili). Već odavno postoji prijedlog o osnivanju većeg područja zaštite koje bi se prostiralo i na Bocvanu i Zimbabve, tzv. **Prekogranično zaštićeno područje Velikog Mapungubwea**.

* Sliv rijeka Shashe i Limpopo (Bocvana s lijeve strane Shashe, a Zimbabve desno)Sliv rijeka Shashe i Limpopo (Bocvana s lijeve strane Shashe, a Zimbabve desno)
* Brdo Mapungubwe u sumrakBrdo Mapungubwe u sumrak
* Iskopine MapungubweaIskopine Mapungubwea
* Stijene MapungubweaStijene Mapungubwea
* Šetnica u krošnjama NP MapungubweŠetnica u krošnjama NP Mapungubwe

Izvori
------

1. ↑  Kulturni krajolik Mapungubwea na UNESCO-vim službenim stranicama () Posjećeno 20. studenog 2011.

* C.K. Brain, *The Hunters or the Hunted?: An Introduction to African Cave Taphonomy*, Chicago: University of Chicago Press, 1981. ISBN 978-0-226-07090-2.

Vanjske veze
------------

***Nacionalni park Mapungubwe*** na Wikimedijinoj ostavi

* Fotografije na ourplaceworldheritage.com Arhivirano 2012-02-03 na Wayback Machine-u
* Arhivirano 2012-04-01 na Wayback Machine-u Službena stranica Mapungubwe muzeja], Pretoria () Posjećeno 20. studenog 2011.
* Nacionalni park Mapunbgubwe ()
* "Mapungubwe: SA's lost city of gold" ()

| * p
* r
* u
Svjetska baština u Južnoj Africi |
| --- |
|  | 
Zaštićena cvjetna područja rtova • Park vlažnog područja iSimangaliso • Kulturni krajolik Mapungubwea • Nalazišta fosila Hominida u špiljama Sterkfontein, Swartkrans i Kromdraai • Kulturni i botanički krajolik Richtersvelda • Otok Robben • Park Drakensberg • Vredefort krater
 | Južnoafrička zastava |